

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

**2024.gada 17. decembrī** **Nr.22**

Sēde notiek: domes sēžu zālē

Sēde sasaukta: plkst.10.00

|  |  |
| --- | --- |
| Sēde sākas: plkst.10.00Sēdes laikā tiek veikts audioieraksts**Sēdē piedalās:** |  |
| Komitejas priekšsēdētājs (vada sēdi)  | *Igors Aleksejevs*  |
| Komitejas priekšsēdētāja vietnieks | *Mihails Lavrenovs*  |
| Komitejas locekļi | *Anatolijs Gržibovskis* *Valērijs Kononovs* *Igors Prelatovs**Ivars Šķinčs* *Aleksejs Vasiļjevs* |
|  |  |
| **Sēdē klātesoši:** |  |
| Daugavpils valstspilsētas pašvaldības iestāžu darbinieki SIA „Daugavpils ūdens” pārstāve | *D.Krīviņa, N.Jefimovs, I.Limbēna, A.Morozovs, J.Dukšinskis, R.Golovans, I.Šalkovskis, I.Prozore**A.Vasiļjeva* |
| Sēdi protokolē:  | *Daugavpils pašvaldības centrālās pārvaldes* *Attīstības departamenta referente E.Pūga* |
| **Darba kārtība:** |
| 1. Par atbalstu projektam “Publiskās infrastruktūras pārbūve uzņēmējdarbības vides attīstībai Daugavpilī”.
2. Par Daugavpils valstspilsētas un Augšdaugavas novada attīstības programmas 2022. - 2027. gadam Daugavpils valstspilsētas rīcības plāna un investīciju plāna aktualizāciju.
3. Par atbalstu projektam “Drošā skola”.
4. Par saistošo noteikumu “Daugavpils valstspilsētas pašvaldības līdzdalības budžeta nolikums” apstiprināšanu.
5. Par dāvinājuma (ziedojuma) pieņemšanu no pašvaldības akciju sabiedrības „Daugavpils siltumtīkli”.
6. Par Daugavpils valstspilsētas pašvaldības aglomerācijas robežas noteikšanu.
7. Par Vienošanās par 2024.gada 27.februāra deleģēšanas līguma izmaiņām noslēgšanu ar sabiedrību ar ierobežotu atbildību „Daugavpils Olimpiskais centrs”.

PAPILDJAUTĀJUMI1. Par zemes vienības, kadastra Nr.0500 017 1801, Daugavpilī, Blāzmas ielā 23, daļas un pārējās mantas nodošanu patapinājumā (bezatlīdzības lietošanā) sabiedrībai ar ierobežotu atbildību „Atkritumu apsaimniekošanas Dienvidlatgales starppašvaldību organizācija”.
2. Par grozījumu Daugavpils domes 2024.gada 20.februāra lēmumā Nr.104 „Par deleģēšanas līguma un līguma par pašvaldības īpašumu bezatlīdzības lietošanu noslēgšanu ar SIA „Daugavpils Olimpiskais centrs”.

 |

*I.Aleksejevs atklāj komitejas sēdi un dod vārdu ziņotājiem.*

**1.**

**Par atbalstu projektam “Publiskās infrastruktūras pārbūve uzņēmējdarbības vides attīstībai Daugavpilī”**

*Ziņo – Daugavpils pašvaldības centrālās pārvaldes Attīstības departamenta vadītāja Daina Krīviņa.*

D.Krīviņa sniedz informāciju prezentācijas veidā.

IAleksejevs papildina par degradētās ēkas nojaukšanas nepieciešamību.

I.Prelatovs izsakās, ka vēlētos ieteikt šī projekta ietvaros pievienot Ventspils ielas posmu no Plūmju ielas līdz Višķu ielai, pie lokveida krustojuma ar Kauņas un Latgales ielu, lai būvniecības laikā būtu iespējama apbraukšana, kā arī lai būtu iespēja noasfaltēt šo ceļa posmu projekta ietvaros.

D.Krīviņa jautā, vai tas ir pie privātā sektora?

I.Prelatovs to apstiprina un papildina, ka tas pieslēdzas pie Višķu ielas 100 m attālumā.

Notiek diskusija par iepriekšminēto ielas posmu.

I.Prelatovs papildina, ka tur jau ir veikti projektēšanas darbi.

D.Krīviņa skaidro, ka tam posmam būs augsta gatavība un ja būs iespēja aizņemties, tad varēs veikt būvdarbus arī šajā posmā, jo šobrīd nav rādītāju un finansējums arī nav pietiekams.

I.Prelatovs izsakās, ka varbūt to varētu arī pie zemes gabala, kur atrodas augstsprieguma tīkli, kur paredzēta autostāvvieta, ievērojot augstsprieguma tīklu aizsargjoslu? Tur ir piebraucamais ceļš pie SIA „Daugavpils ūdens” ūdenstorņa un šo posmu izmanto gājēji, kas iet no Ķīmiķu ciemata uz Ziemeļu rūpniecisko zonu.

D.Krīviņa piebilst, ka šī projekta pirmajā kārtā to neiekļaus.

*Plkst.10.09 sēžu zālē ierodas A.Vasiļjevs.*

I.Šķinčs jautā par 2. un 4. tramvaju maršrutu, kas ir pēc renovācijas, kur ir tas sarežģītais krustojums (Ventspils, Jelgavas un Jātnieku iela). Tur vajadzētu apli.

I.Prelatovs izsakās, ka tas jau ir skatīts. Ņemot vērā, ka tur (krustojumam) ir ģeometriska forma, tad priekš satiksmes drošības nebūs pareizi veidot lokveida krustojumu.

*Notiek diskusija.*

I.Aleksejevs uzdod precizējošu jautājumu par iespēju to (problēmsituācija Ventspils, Jelgavas un Jātnieku ielas krustojumā) izskatīt šī lēmuma projekta ietvaros un aicina ievērot standarta procedūru, ierosinot šo jautājumu (ko pieminēja I.Šķinčs) Transporta komisijai un Komunālās saimniecības pārvaldei.

I.Aleksejevs jautā par lēmuma projektu, kādi ir provizoriskie lēmumi?

D.Krīviņa skaidro, ka projekts tiks iesniegts gada beigās pēc domes sēdes un pēc tam vismaz trīs mēneši ir vērtēšana. Nākamā gada rudenī varētu būt būvdarbi.

I.Aleksejevs jautā par pašvaldības finansējumu 882 tūkstošu eiro apmērā.

D.Krīviņa skaidro, ka tas tiks sadalīts uz diviem gadiem, t.i. līdz 2027.gadam.

*Notiek informācijas precizēšana.*

I.Prelatovs jautā par augstsprieguma tīkliem, vai tie tiks iekļauti rādītājos?

D.Krīviņa skaidro, ka nē, jo tā ir valsts akciju sabiedrība.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atbalstu projektam “Publiskās infrastruktūras pārbūve uzņēmējdarbības vides attīstībai Daugavpilī”.*

**2.**

**Par Daugavpils valstspilsētas un Augšdaugavas novada attīstības programmas 2022. - 2027. gadam Daugavpils valstspilsētas rīcības plāna un investīciju plāna aktualizāciju**

*Ziņo – Daugavpils pašvaldības centrālās pārvaldes Attīstības departamenta vadītāja Daina Krīviņa.*

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *Daugavpils valstspilsētas un Augšdaugavas novada attīstības programmas 2022. - 2027. gadam Daugavpils valstspilsētas rīcības plāna un investīciju plāna aktualizāciju.*

**3.**

**Par atbalstu projektam “Drošā skola”**

*Ziņo – Daugavpils pašvaldības centrālās pārvaldes Attīstības departamenta vadītāja Daina Krīviņa.*

D.Krīviņa papildina, ka ir tehniska kļūda projekta pieteikuma pielikumā par vienu centu (norādīts „,32”, bet ir jābūt „,31”), kas tiks precizēts uz domes sēdi.

*Notiek informācijas precizēšana.*

I.Aleksejevs jautā, vai tas (projekts) tiks īstenots arī pirmsskolas izglītības iestādēs, kas ir mūsu skolās?

D.Krīviņa skaidro, ka norādītas ir tikai divas skolu adreses.

*Notiek informācijas precizēšana.*

I.Šķinčs jautā, kāpēc tika izvēlētas tieši šīs skolas? Un ko domā par sasniedzamo rezultātu?

D.Krīviņa skaidro, ka skolas, kurās tiks veikti ieguldījumi projekta ietvaros, izvēlējās Izglītības pārvalde, jo viņi pārzina, kur tas vairāk nepieciešams. Pirmkārt, tās ir skolas ar lielu skolēnu skaitu un, otrkārt, tur nav šādas infrastruktūras.

I.Šķinčs precizē, vai saskaņojot projektu, tiks ņemts vērā skolu viedoklis, jo kameru uzstādīšanai ir vajadzīgs projekts?

D.Krīviņa papildina, ka tas ir paredzēts pirmajā aktivitātē. Runājot par rādītājiem, tas ir tas, ko šobrīd dara pašvaldības policija, fiksējot katru izsaukumu.

I.Šķinčs jautā, kas ir tas, kas samazināsies par 10%, vai reakcijas ātrums uz izsaukumu?

D.Krīviņa skaidro, ka pašvaldības policija jau ir iesniegusi pamatojošu informāciju un tās ir gan pašvaldības policijas, gan skolas apsargu darba stundas.

I.Prelatovs papildina, ka tā ir cilvēkresursu ekonomija no finansiālā viedokļa, lai samazinātu štata vienību un finansiālo slodzi.

*Notiek diskusija.*

I.Prelatovs skaidro, ka minētā programmatūra un videokameras tiks pielāgotas biometrisku parametru nolasīšanai. Videokameras tiks pieslēgtas Valsts policijas datu bāzei, izmeklēšanas nolūkos.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atbalstu projektam “Drošā skola”.*

**4.**

**Par saistošo noteikumu “Daugavpils valstspilsētas pašvaldības līdzdalības budžeta nolikums” apstiprināšanu**

*Ziņo – Daugavpils pašvaldības centrālās pārvaldes Juridiskā departamenta Iekšējās inspekcijas nodaļas vadītāja Inga Limbēna.*

I.Aleksejevs uzdod precizējošu jautājumu par to, kā tas darbosies - 2025.gadā 0.1%?

I.Limbēna skaidro, ka Pašvaldības likums šobrīd paredz, ka līdzfinansējums ir vismaz 0.5% no pašvaldības vidējā iedzīvotāja viena gada ienākumiem. Uz to brīdi, kad tika uzsākts darbs pie saistošo noteikumu izstrādes, iespējamie provizoriskie aprēķini bija 235 068 eiro. Bet tas bija pašā sākumā, kad vēl nebija aprēķināts. Dažas nedēļas atpakaļ tika pieņemts likums, kas stājas spēkā 1.janvārī, par valsts budžetu 2025.gadam, budžeta ietvaros 2025., 2026., 2027.gadam, kas paredz pašvaldībai šādu līdzfinansējumu budžetā paredzēt pakāpeniski. Proti, 2025.gadā 0.1%, 2026.gadā 0.2%, 2027.gadā 0.3%, 2028.gadā 0.4%. Šobrīd pašvaldības komisija pie budžeta vēl strādā. Ir noteikts ne mazāk kā 0.1%, bet kāds tas būs, vēl nav zināms. Bet provizoriski, ja tas būs 0.1%, tad tie būs 47 373 eiro. Pašvaldībai šobrīd ir rīcības brīvība budžetā noteikt uz nākamo gadu, kurā % ietvarā tā būs. Konkrētu summu šobrīd pateikt nevarēs. Ministrijas mājas lapā var iepazīties ar sistēmu, kā tas notiek. Ja persona vēlas iesniegt projektu, tur jau ir sagatave, kas autentificējas sistēmā, pievieno aptuvenu skici, aptuvenas provizoriskas izmaksas (tās neparedz tāmi, ko savukārt īstenos pašvaldības komisija), aprakstu un reģistrējas. Kad pašvaldības speciālisti saņems šo pieteikumu sistēmā, tad notiek attiecīgo speciālistu un komisijas darbs, lai sagatavotu projektu tā, lai to varētu nodot balsošanai un tas atbilstu normatīvo aktu prasībām.

I.Aleksejevs uzdod precizējošu jautājumu par paredzēto aptuveno projekta sagatavošanas posmu.

I.Limbēna skaidro, ka tiklīdz pašvaldība to izziņo, projekts ir jāiesniedz 45 dienu laikā. Attiecīgi, tajā brīdī, kad projekts tiek iesniegts, jau notiek sadarbība – kļūdu labošana un papildināšana. Tas notiek sistēmā, sazinoties ar iesniedzēju un veicot papildus informācijas noskaidrošanu, ja tāda ir nepieciešama. Un pašvaldība to sagatavo iesniegšanai uz balsošanu.

*Notiek informācijas precizēšana.*

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *saistošo noteikumu “Daugavpils valstspilsētas pašvaldības līdzdalības budžeta nolikums” apstiprināšanu.*

**5.**

**Par dāvinājuma (ziedojuma) pieņemšanu no pašvaldības akciju sabiedrības „Daugavpils siltumtīkli”**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

N.Jefimovs izsaka lūgumu, ka, izskatot lēmuma projektu, ja tas tiks akceptēts, iekļaut arī nosacījumu, ka dāvinājums tiks pieņemts ar nosacījumu, ja līdz dāvinājuma līguma noslēgšanai objektu īpašniekam, kas ir PAS „Daugavpils siltumtīkli”, jānoslēdz transformatoru telpas nomas līgumu ar AS „Sadales tīkls”.

I.Aleksejevs jautā, respektīvi tie ir divi transformatori?

N.Jefimovs skaidro, ka viena no telpām ir paredzēta transformatora funkciju pildīšanai. Juridiski telpa pieder PAS „Daugavpils siltumtīkli”, bet tur atrodas AS „Sadales tīkls” iekārtas. Uz kāda pamata tur atrodas iekārtas, atbildes nav.

I.Aleksejevs aicina balsot par lēmuma projektu, ņemot vērā izteikto nosacījumu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *dāvinājuma (ziedojuma) pieņemšanu no pašvaldības akciju sabiedrības „Daugavpils siltumtīkli” ar nosacījumu, ka līdz dāvinājuma līguma noslēgšanai objektu īpašniekam PAS „Daugavpils siltumtīkli” ir jānoslēdz transformatoru telpas nomas līgumu ar AS „Sadales tīkls”.*

**6.**

**Par Daugavpils valstspilsētas pašvaldības aglomerācijas robežas noteikšanu**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

I.Aleksejevs uzdod precizējošu jautājumu par jautājuma izskatīšanu.

N.Jefimovs skaidro, ka tiesiskais regulējums uzliek par pienākumu pašvaldībai apstiprināt jaunas robežas un informēt par minēto faktu ministriju.

I.Aleksejevs precizē, bet robežas paliek nemainīgas?

N.Jefimovs to apstiprina.

I.Aleksejevs aicina balsot par lēmuma projektu.

*Atklāti balsojot „par” – 6 (I.Aleksejevs, A.Gržibovskis, V.Kononovs, M.Lavrenovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par Daugavpils valstspilsētas pašvaldības aglomerācijas robežas noteikšanu.*

*I.Prelatovs balsojumā nepiedalās.*

**7.**

**Par Vienošanās par 2024.gada 27.februāra deleģēšanas līguma izmaiņām noslēgšanu ar sabiedrību ar ierobežotu atbildību „Daugavpils Olimpiskais centrs”**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

N.Jefimovs lūdz papildināt lēmuma projektu ar frāzi, ka finansējums nākamajam gadam, t.i. janvārī un februārī, kad līguma darbība vēl turpināsies, tiks noteikts 1/12 daļas apmērā no piešķirtā finansējuma šim gadam.

I.Šķinčs jautā, ar ko ir saistīts finansējuma pieaugums?

N.Jefimovs lūdz iespēju izteikties A.Morozovam.

A.Morozovs skaidro, ka tas saistīts ar to, ka no 1.janvāra tiek mainītas cenas. Attiecīgi, ir komerccenas un ir pašvaldības cenas ar atlaidēm. Sākot ar 1.janvāri cena mainās no 40 eiro uz 45 eiro stundā.

I.Šķinčs jautā, ar ko ir saistīts?

A.Morozovs skaidro, ka tas ir saistīts ar izmaksām, inflāciju un bērnu pieaugumu. Pēdējos divos gados ir 400 bērni gadā, ir pieaudzis bērnu skaits sporta skolās.

I.Šķinčs jautā, ar kādam izmaksām tas ir saistīts, ja komunālie maksājumi ir samazinājušies? Vai tas saistīts ar finansējuma pieaugumu administrācijai 150 tūkstošu eiro apmērā?

A.Morozovs skaidro, ka tās ir deleģējuma izmaiņas.

*Notiek diskusija par pašvaldības objektiem*.

A.Morozovs skaidro to, kur pieaug izmaksas, jo bieži vien rodas avārijas situācijas, kuras ir jārisina, izmantojot DOC (Daugavpils Olimpiskais centrs) līdzekļus. Pašvaldība šīs izmaksas neparedz. Piemēram, šogad Kandavas ielā bija ūdens maģistrālās caurules plīsums, kam tika veikts remonts.

I.Šķinčs uzdod precizējošu jautājumu par ēku administrēšanu un citām pamatfunkcijām.

A.Morozovs skaidro, ka tiek apkalpota gan sporta skola, gan tiek apmaksāti komunālie pakalpojumi.

*Notiek diskusija.*

I.Šķinčs uzdod precizējošu jautājumu, cik daļu uz doto brīdi pieder pašvaldībai un cik - LOK (Latvijas olimpiskā komiteja)?

A.Morozovs skaidro, ka sadalījums ir 49 un 51.

I.Šķinčs jautā, vai LOK pārstāvis saņem atalgojumu?

A.Morozovs skaidro, ka šobrīd nav LOK pārstāvja.

*Notiek diskusija.*

I.Šķinčs jautā, kādā apjomā tiek finansēti augsti sasniegumi sportā?

A.Morozovs skaidro, ka šim mērķim tiek saņemts finansējums no LOK astoņi ar pusi tūkstoši eiro apmērā, kas ir likumā paredzētais finansējums.

*Tiek precizēta informācija par papildus finansējuma izmantošanu un tā apjoma aprēķinu.*

I.Aleksejevs izsakās, ka būtu labi, ja atnākot būtu sagatavots redzējums par nākamo gadu, lai nebūtu lieku jautājumu par papildus finansējumu.

A.Morozovs skaidro, ka budžeta ietvaros ir paredzēti remontdarbi un projektēšanas darbi, kas saistīti ar Ledus halles renovāciju, kā arī būvdarbi Futbola laukumā Aveņu ielā, DOC, kā arī citos deleģējuma pasākumos.

I.Šķinčs norāda, ka lēmuma projektā tādas informācijas nav.

A.Morozovs skaidro, ka tas ir iesniegts budžetā un papildina, ka ir tādi darbi, ko nevar paredzēt.

I.Šķinčs izsakās, ka ieņēmumos par pamatfunkcijām ir palielinājums. Ir vairāk ieņēmumu gan no baseina, gan no ledus nomas, kas ir labi. Bet ir strauji samazinājies viesnīcas pakalpojumu plāns, salīdzinājumā ar faktisko. Ar ko tas ir saistīts?

A.Morozovs skaidro, ka, ņemot vērā ģeopolitisko situāciju un karu Ukrainā, ieņēmumi bija palielinājušies sakarā ar to, ka bija valsts finansējums par kara bēgļu uzņemšanu. Summa bija 250, bet šobrīd tā summa ir kritiski mainījusies. Par katru bēgli tiek saņemti 125 eiro un katru mēnesi bija aptuveni 300 bēgļi. Līdz ar to palielinājās arī ieņēmumi. Bet šobrīd vidēji tiek apkalpoti aptuveni 170 bēgļi, attiecīgi samazinājās arī ieņēmumi.

I.Šķinčs izsakās, ka laikam jau Olimpiskais centra funkcija nav viesnīcas pakalpojumu sniegšana.

A.Morozovs skaidro, ka šajā gadījumā pašvaldības ietvaros tiek apkalpotas arī deleģējumā esošās ēkas - „Dzintariņš” un „Celtnieks”.

A.Gržibovskis jautā R.Golovanam, vai iesniegtie papildinājumi rezolūcijā tika ņemti vērā?

R.Golovans skaidro, ka vienkārši bija priekšlikums (lai sakārtotu jautājumu par finansējumu) nākamā gada janvārī un februārī iedalīt 1/12 daļu no 2025.gada budžeta Daugavpils Olimpiskajam centram. N.Jefimovs ir informējis par šo priekšlikumu, kas būtu jāatbalsta ar balsojumu gadījumā, ja tiek atbalstīts 2.1 un 2 (domāts 9.punkta 9.1 un 9.2 apakšpunkts) iekļaušanu līgumā.

A.Morozovs papildina, ka šajā gadījumā deleģējuma līgums stāsies spēkā no marta mēneša.

I.Aleksejevs aicina balsot par lēmuma projektu, ņemot vērā papildinājumus un komentārus par 1/12 daļu no 2025.gada budžeta Daugavpils Olimpiskajam centram.

*Atklāti balsojot „par” – 6 (I.Aleksejevs, A.Gržibovskis, V.Kononovs, M.Lavrenovs, I.Prelatovs, A.Vasiļjevs); „pret” – 1* (*I.Šķinčs); „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par Vienošanās par 2024.gada 27.februāra deleģēšanas līguma izmaiņām noslēgšanu ar sabiedrību ar ierobežotu atbildību „Daugavpils Olimpiskais centrs”, ņemot vērā papildinājumus un komentārus par 1/12 daļu no 2025.gada budžeta Daugavpils Olimpiskajam centram.*

**8.**

**Par zemes vienības, kadastra Nr.0500 017 1801, Daugavpilī, Blāzmas ielā 23, daļas un pārējās mantas nodošanu patapinājumā (bezatlīdzības lietošanā) sabiedrībai ar ierobežotu atbildību „Atkritumu apsaimniekošanas Dienvidlatgales starppašvaldību organizācija”.**

*(Papildjautājums)*

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par zemes vienības, kadastra Nr.0500 017 1801, Daugavpilī, Blāzmas ielā 23, daļas un pārējās mantas nodošanu patapinājumā (bezatlīdzības lietošanā) sabiedrībai ar ierobežotu atbildību „Atkritumu apsaimniekošanas Dienvidlatgales starppašvaldību organizācija”.*

**9.**

**Par grozījumu Daugavpils domes 2024.gada 20.februāra lēmumā Nr.104 „Par deleģēšanas līguma un līguma par pašvaldības īpašumu bezatlīdzības lietošanu noslēgšanu ar SIA „Daugavpils Olimpiskais centrs”.**

*(Papildjautājums)*

*Ziņo – SIA „Daugavpils Olimpiskais centrs” valdes loceklis Andris Morozovs.*

I.Aleksejevs jautā par sniega lielgabalu.

A.Morozovs skaidro, ka sniega lielgabali šobrīd jau tiek apkalpoti.

I.Aleksejevs jautā, kā notiek trases apkalpošana, jo ir slēpošanas entuziasti, ir biedrības, kas ik pa laikam arī publiski izsaka savus iebildumus tieši par trases tehnisko stāvokli? Vai tiek ņemti vērā arī to cilvēku iebildumi, kas ar to nodarbojas profesionāli?

A.Morozovs informē, ka iepriekšējos gados Daugavpils Olimpiskajam centram (DOC) bija līgums ar pakalpojumu veicējiem. Aprēķinot izmaksas tika secināts, ka to var darīt pašu spēkiem. Tehniskais darbinieks, kurš iepriekš apkalpoja šo trasi, šobrīd strādā DOC. Viņam ir izpratne par trases uzturēšanu ziemas laikā, lai nodrošinātu kvalitatīvu slēpošanu. Ārpakalpojuma līgums par trases uzturēšanu vairs netiek slēgts. Trases uzturēšanu nodrošina tehniskais darbinieks gan ziemā, gan vasarā. Lai ziemā būtu rises, ir iegādāta speciāla tehnika un papildus piekabes. Tagad ir nepieciešama kustamā tehnika, kas ziemā velk to piekabi.

I.Šķinčs jautā, kam tagad pieder šī tehnika - kvadracikls un sniega lielgabals?

A.Morozovs skaidro, ka pašvaldībai - Komunālās saimniecības pārvaldei.

I.Šķinčs jautā, vai tagad to pārņem DOC, vai tas tiks izmantots daļēji?

A.Morozovs skaidro, ka tiks izmantots daļēji.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par grozījumu Daugavpils domes 2024.gada 20.februāra lēmumā Nr.104 „Par deleģēšanas līguma un līguma par pašvaldības īpašumu bezatlīdzības lietošanu noslēgšanu ar SIA „Daugavpils Olimpiskais centrs”.*

*Pilsētas saimniecības un attīstības komitejas sēdē izskatīto un uz domes sēdi virzīto jautājumu ziņošanu kārtējā domes sēdē uzņemas Igors Aleksejevs.*

Sēde beidzas: plkst. 10:50

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga